钦定古今图书集成/明伦汇编/氏族典/第262卷 > 王元感
## 钦定古今图书集成/明伦汇编/氏族典/第262卷 > 王元感

按《唐书王元感传》：“元感，濮州鄄城人。擢明经高第，调
博城丞。纪王慎为兖州都督，厚加礼，敕其子东平王
续往受业。天授中，稍迁左卫率府录事，兼直弘文馆。
武后时，已郊，遂享明堂，封嵩山，诏与韦叔夏等草仪
具，众推其练洽。转四门博士，仍直弘文馆。年虽老，读
书不废夜。所撰《书纠谬》《春秋振滞》《礼绳愆》等凡数十”
百篇，长安时上之。下诏褒美，以为“儒宗。”拜太子司议
郎，兼崇贤馆学士。中宗以东宫官属，加朝散大夫，卒。